**Da’Vine Joy Randolph** (s. 21. toukokuuta 1986 Philadelphia, Pennsylvania, Yhdysvallat) on yhdysvaltalainen näyttelijä, joka aloitti uransa 2010-luvun alussa teatterista ja on siirtynyt sitten myös elokuviin ja televisioon. Hän oli 2012 Tony-ehdokkaana heti ensimmäisestä Broadway-roolistaan. Randolphin elokuvia ovat muun muassa *Dolemite Is My Name* ja *The Holdovers*, josta hän on voittanut Golden Globen, Baftan, SAG-palkinnon ja Oscarin.

Opiskelu
--------

Randolph aloitti korkeakouluopintonsa Temple-yliopistossa. Hän opiskeli klassista laulua ja haaveili ooperalaulajan urasta. Randolph sai ensimmäisenä opiskeluvuonna pääosan *Aida*-oopperan yliopistotuotannosta. Hän hakeutui näyttelijäntyön opettajan luo roolia varten, mutta hänet erotettiin tämän jälkeen oopperalinjalta, koska tämän epäilytiin haluavan salaa näyttelijäksi. Randolph vaihtoi tämän jäljeen suuntautumisalaa musikaaliteatteriin. Alemman korkeakoulututkinnon jälkeen Randolph jatkoi Yalen yliopiston draamakouluun, mistä hän valmistui 2011 maisteriksi.

Ura
---

Randolph sai marraskuussa 2011 roolin Broadwayllä elokuvan *Ghost – näkymätön rakkaus* musikaalisovituksesta. Roolia ei oltu vielä julkistettu, kun hänet kutsuttiin Lontooseen näyttelemään sama osa Sharon D. Clarken loukkaannuttua. *Ghostin* ensi-ilta Broadwaylla oli huhtikuussa 2012. Randolph oli osastaan ehdolla parhaasta naissivuosasta musikaalissa.

Randolphin ensimmäinen elokuvarooli oli vuonna 2013 elokuvasta *Mother of George*. Samana vuonna hän debytoi myös televisiossa, *Good Wife* -sarjan jaksossa. Randolph on sen jälkeen tehnyt muun muassa elokuvat *Firman pikkujoulut* (2016), *Dolemite Is My Name* (2019) ja *The Lost City* (2022) sekä ääninäytellyt elokuvissa *Trolls: Maailmankiertue* (2020) ja *Saapasjalkakissa: Viimeinen toivomus* (2022).

Randolph sai nimeä teatterimaailman ulkopuolella elokuvasta *Dolemite Is My Name*, jossa hän varasti monia kohtauksia, vaikka hänen vastanäyttelijöinään olivat muun muassa Eddie Murphy ja Wesley Snipes. Hän on saanut sen jälkeen huomattavia rooleja televisiosarjoista *High Fidelity* ja *Only Murders in the Building*.

Randolph näytteli vuoden 2023 elokuvassa *The Holdovers* sisäoppilaitoksen kokkia Mary Lambia, joka joutuu viettämään joulun happaman opettajan ja kapinallisen oppilaan kanssa. Marylle joulu on ensimmäinen, jonka hän on ilman Vietnamin sodassa kuollutta poikaansa. Randolph sai elokuvasta valtavasti tunnustusta, ja hän voitti muun muassa Golden Globen, Baftan, SAG-palkinnon ja on ehdokkaana Oscar-palkintoon.

Lähteet
-------

1. ↑  Da’Vine Joy Randolph Golden Globes, LLC. Viitattu 4.3.2024. (englanniksi)
2. 1 2  Patrick Ryan: Da'Vine Joy Randolph is the Oscar-worthy heart of 'Holdovers': 'I'm just getting started' *USA Today*. Gannett. Viitattu 4.3.2024. (englanniksi)
3. ↑  Brennan Williams: ‘Ghost The Musical:' Da'Vine Joy Randolph Tells How She Landed Starring Role *HuffPost.com*.  27.4.2012. BuzzFeed, Inc. Viitattu 4.3.2024. (englanniksi)
4. ↑  Da'Vine Joy Randolph *Broadway.com*. Viitattu 4.3.2024. (englanniksi)
5. ↑  Jen Juneau: Everything to Know About Da'Vine Joy Randolph, The Holdovers Oscar Nominee Sweeping Awards Season *People.com*.  25.1.2024. Dotdash Meredith. Viitattu 4.3.2024. (englanniksi)
6. ↑  Wilson Chapman: Best Da’Vine Joy Randolph Performances: ‘The Holdovers,’ ‘Dolemite Is My Name,’ and More *IndieWire*.  22.2.2024. IndieWire Media, LLC. Viitattu 4.3.2024. (englanniksi)
7. ↑  Beatrice Verhoeven: SAG Awards: ‘The Holdovers’ Star Da’Vine Joy Randolph Calls Supporting Actress Win "Greatest Honor of My Career" *The Hollywood Reporter*.  24.2.2024. The Hollywood Reporter, LLC. Viitattu 4.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **Da’Vine Joy Randolph** Wikimedia Commonsissa

* Da’Vine Joy Randolph Internet Movie Databasessa. (englanniksi)
* Randolph Internet Broadway Databasessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Espanja
* Saksa
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |

 |